b'\n_START_ARTICLE_\nLadja\n_START_PARAGRAPH_\nL\xc3\xa1dja je vozilo za plovbo po vodni gladini, oziroma vodno plovilo. Izum krmnega krmila v 12. stoletju in razvoj jadranja v \xc4\x8dasu kri\xc5\xbearskih vojn sta skoraj povsem izpodrinila vesla. Ena izmed najbolj\xc5\xa1ih jadrnic je bil kliper Sir Launcelot, ki je preva\xc5\xbeal \xc4\x8daj, in so ga zgradili leta 1865. Prvi parniki so se \xc5\xa1e vedno zana\xc5\xa1ali na jadra, ki so zagotavljala cenen in zanesljiv dodatni pogon. Odprtje Sue\xc5\xa1kega prekopa leta 1869 in uvajanje ekspanzijskega parnega stroja je parnike postavilo dale\xc4\x8d pred jadrnice, pa tudi ladijski parni stroj je kmalu zamenjal motor z notranjim zgorevanjem. Tankerji so se na morjih pojavili po 2. svetovni vojni, ko se je v Evropi in ZDA mo\xc4\x8dno pove\xc4\x8dala potreba po nafti. Dolgotrajno zaprtje Sue\xc5\xa1kega prekopa v letu 1967 in veliko pove\xc4\x8danje porabe nafte sta pripeljala do nastanka orja\xc5\xa1kih tankerjev, t. i. supertankerjev. Za hitre prevoze na kratke razdalje so razvili hidrogliserje in hoverkrafte, ki so sprva preva\xc5\xbeali voja\xc5\xa1ke enote, nato pa potnike in kon\xc4\x8dno tudi hitro pokvarljive tovore. V zgodnjih 1990. letih so razvili tovorne avtomatizirane jadrnice in maglev ladje (maglev je kratica za magnetno levitacijo)._NEWLINE_Ladje imajo na bokih barvni lu\xc4\x8di, ki posadkam drugih ladij pono\xc4\x8di omogo\xc4\x8data dolo\xc4\x8diti njihovo lego in smer plovbe. Na levi strani imajo rde\xc4\x8do lu\xc4\x8d, na desni pa zeleno.'